stanford-oval/wikipedia huggingface dataset:
ตำบลระหาน
ประวัติ

ตำบลระหานเดิมอยู่ในเขตของการปกครองของอำเภอขาณุ (อำเภอคลองขลุงในปัจจุบัน) จังหวัดกำแพงเพชร ซึ่งในปี พ.ศ. 2460 ตำบลระหานมีหมู่บ้านจำนวน 5 หมู่บ้าน คือ บ้านโพธิ์เอน บ้านระหาน บ้านหนองบัว บ้านคอปล้อง และบ้านสามขา ราษฎรประกอบอาชีพทำนาและหาของป่าเป็นส่วนใหญ่ ต่อมามีราษฎรจากอำเภอลาดยาว จังหวัดนครสวรรค์ได้อพยพมาอาศัยอยู่ประมาณ 30 ครอบครัว ในปี พ.ศ. 2470 จากนั้นในปี พ.ศ. 2475 มีราษฎรจากจังหวัดนครปฐม อพยพมาอยู่ที่บ้านทุ่งสนุ่น และในปี พ.ศ. 2485 มีราษฎรจากอำเภอบรรพตพิสัย จังหวัดนครสวรรค์ มาตั้งถิ่นฐานอยู่อีกกลุ่มหนึ่ง ราษฎรเหล่านี้ได้เข้าจับจองที่ดินประกอบอาชีพทำนาทำไร่ และเผชิญกับโรคภัยไข้เจ็บ สัตว์ดุร้าย และกลุ่มโจรด้วยความยากลำบาก แม้จะต้องประสบกับภยันตรายต่าง ๆ แต่ราษฎรดังกล่าวต่างก็ร่วมกันพัฒนาบ้านเมืองให้มีความเจริญก้าวหน้า ด้วยเหตุที่พื้นที่มีบริเวณกว้างขวาง การบุกเบิกถางป่าเพื่อจับจองที่ดินทำกิน ทำให้ราษฎรจากภาคตะวันออกเฉียงเหนือ ได้แก่ จังหวัดร้อยเอ็ด จังหวัดมหาสารคาม จังหวัดสุรินทร์ จังหวัดศรีสะเกษ จังหวัดนครราชสีมา จังหวัดชัยภูมิ และจังหวัดขอนแก่น กับภาคกลาง ได้แก่ จังหวัดสุพรรณบุรี จังหวัดอ่างทอง จังหวัดสิงห์บุรี จังหวัดชัยนาท และจังหวัดนครปฐม และจังหวัดใกล้เคียง เช่น จังหวัดพิจิตร จังหวัดนครสวรรค์ จังหวัดอุทัยธานี เข้ามาจับจองที่ดินและจัดตั้งขึ้นเป็นหมู่บ้าน ทำให้ตำบลระหานมีหมู่บ้านถึง 21 หมู่บ้าน
ในปี พ.ศ. 2517 จัดตั้งสภาตำบลระหานในท้องที่ตำบลระหาน อำเภอขาณุวรลักษบุรี ต่อมาได้มีการจัดตั้งตำบลวังชะโอน โดยแยกออกจากตำบลระหานในปี พ.ศ. 2515 จากนั้นในปี พ.ศ. 2538 ได้มีการจัดตั้งตำบลเทพนิมิต โดยแยกออกจาหมู่ที่ 6–11, 14 และ 17 ของตำบลระหาน ต่อมาในปี พ.ศ. 2539 ได้ยกฐานะสภาตำบลระหานเป็นองค์การบริหารส่วนตำบลระหาน และได้ยกฐานะองค์การบริหารส่วนตำบลระหานเป็นเทศบาลตำบลระหาน ในปี พ.ศ. 2551
ภูมิศาสตร์ > ที่ตั้งและอาณาเขต

ตำบลระหานมีที่ตั้งอยู่ทางทิศใต้ของอำเภอบึงสามัคคี จังหวัดกำแพงเพชร อยู่ห่างจากตัวเมืองกำแพงเพชรประมาณ 80 กิโลเมตร และห่างจากกรุงเทพมหานครประมาณ 307 กิโลเมตร มีเนื้อที่ประมาณ 50.32 ตารางกิโลเมตร หรือ 31,450 ไร่ ตำบลระหานมีอาณาเขตติดต่อกับตำบลข้างเคียง ดังนี้
ทิศเหนือ ติดต่อกับตำบลวังชะโอน
ทิศตะวันออก ติดต่อกับตำบลหนองตางู (อำเภอบรรพตพิสัย จังหวัดนครสวรรค์)
ทิศใต้ ติดต่อกับตำบลป่าพุทรา (อำเภอขาณุวรลักษบุรี)
ทิศตะวันตก ติดต่อกับตำบลเทพนิมิต
ภูมิศาสตร์ > สภาพภูมิประเทศและภูมิอากาศ

พื้นที่ตำบลระหานเป็นพื้นที่ราบลุ่ม มีคลองหลายสาย ทำให้คุณภาพดินส่วนใหญ่ของที่นี่เป็นดินร่วน และบางส่วนจะมีดินปนทรายอยู่บ้าง ตำบลระหานมีอุณหภูมิเฉลี่ย 27 องศาเซลเซียส โดยสภาพอากาศจะแบ่งออกเป็น 3 ฤดู ดังนี้
ฤดูร้อน เริ่มในช่วงเดือนกุมภาพันธ์จนถึงเดือนพฤษภาคม มีสภาพอากาศที่ร้อนจัดและอบอ้าว
ฤดูฝน เริ่มในช่วงเดือนมิถุนายนจนถึงเดือนตุลาคม มีฝนตกชุก
ฤดูหนาว เริ่มตั้งแต่เดือนพฤศจิกายนจนถึงเดือนมกราคม มีสภาพอากาศที่หนาวเย็น
หมู่บ้านและประชากร

พื้นที่ตำบลระหานมีประชากรทั้งหมด 7,228 คน โดยแบ่งเป็นประชากรชายทั้งหมด 3,549 คน และประชากรหญิงทั้งหมด 3,679 คน (เดือนธันวาคม 2564) แบ่งการปกครองออกเป็น 10 หมู่บ้าน ดังนี้
| 0 | 1 | 2 | 3 |
| --- | --- | --- | --- |

| ชื่อหมู่บ้าน | ประชากรชาย | ประชากรหญิง | รวม |
| บ้านทุ่งสนุ่น | 573 | 613 | 1,186 |
| บ้านพงษ์ทองคำ | 545 | 621 | 1,166 |
| บ้านทุ่งสนุ่นใต้ | 511 | 511 | 1,022 |
| บ้านดงเย็น | 370 | 393 | 763 |
| บ้านหนองจิก | 317 | 288 | 605 |
| บ้านใหม่คลองม่วง | 290 | 313 | 603 |
| บ้านคลองเจริญสุขพัฒนา | 275 | 313 | 588 |
| บ้านกระบวยทองใต้ | 247 | 233 | 480 |
| บ้านทุ่งสนุ่นเหนือ | 215 | 219 | 434 |
| บ้านคอปล้อง | 204 | 169 | 373 |
| ทะเบียนบ้านกลาง | 2 | 6 | 8 |
| รวม | 3,549 | 3,679 | 7,228 |
โครงสร้างพื้นฐาน > การคมนาคม

ทางหลวงแผ่นดินหมายเลข 1074 ถนนสายสลกบาตร-หนองหัวปลวก
ทางหลวงแผ่นดินหมายเลข 1280 ถนนสายมหาชัย-ทุ่งสนุ่น
ถนนที่อยู่ในความดูแลของเทศบาลตำบลระหานทั้งหมด 29 สาย
โครงสร้างพื้นฐาน > การศึกษา

พื้นที่เขตเทศบาลตำบลระหานมีสถานการศึกษาหลากหลายแห่ง ดังนี้
โรงเรียนระหานวิทยา โรงเรียนระดับมัธยมศึกษาแห่งเดียวในตำบลระหาน
โรงเรียนอนุบาลบึงสามัคคี
โรงเรียนบ้านดงเย็น
ศูนย์พัฒนาเด็กเล็กบ้านพงษ์ทองคำ
ศูนย์พัฒนาเด็กเล็กบ้านดงเย็น
ศูนย์การศึกษานอกระบบและการศึกษาตามอัธยาศัย จำนวน 1 แห่ง
โครงสร้างพื้นฐาน > ศาสนสถาน

พื้นที่เขตเทศบาลตำบลระหานมีศาสนสถานที่สำคัญ ดังนี้
วัดทุ่งสนุ่นรัตนาราม
วัดเกศประชาสรรค์
สำนักสงฆ์บ้านใหม่คลองม่วง
โครงสร้างพื้นฐาน > สาธารณสุข

พื้นที่เขตเทศบาลตำบลระหานมีบริการสาธารณสุข ดังนี้
โรงพยาบาลบึงสามัคคี เป็นโรงพยาบาลในสังกัดกระทรวงสาธารณสุข มีขนาด 30 เตียง
คลินิกเอกชน จำนวน 4 แห่ง
ร้านขายยาทั่วไป จำนวน 2 ร้าน
แหล่งข้อมูลอื่น

เว็บไซต์เทศบาลตำบลระหาน
| ด ค กตำบลในจังหวัดกำแพงเพชร |
| --- | --- | --- |
| อำเภอโกสัมพีนคร |  โกสัมพี  เพชรชมภู  ลานดอกไม้ตก  |  |
| อำเภอขาณุวรลักษบุรี |  เกาะตาล  โค้งไผ่  ดอนแตง  บ่อถ้ำ  ปางมะค่า  ป่าพุทรา  ยางสูง  วังชะพลู  วังหามแห  สลกบาตร  แสนตอ  |  |
| อำเภอคลองขลุง |  คลองขลุง  คลองสมบูรณ์  ท่าพุทรา  ท่ามะเขือ  แม่ลาด  วังแขม  วังไทร  วังบัว  วังยาง  หัวถนน  |  |
| อำเภอคลองลาน |  คลองน้ำไหล  คลองลานพัฒนา  โป่งน้ำร้อน  สักงาม  |  |
| อำเภอทรายทองวัฒนา |  ถาวรวัฒนา  ทุ่งทราย  ทุ่งทอง  |  |
| อำเภอไทรงาม |  ไทรงาม  พานทอง  มหาชัย  หนองคล้า  หนองทอง  หนองแม่แตง  หนองไม้กอง  |  |
| อำเภอบึงสามัคคี |  เทพนิมิต  บึงสามัคคี  ระหาน  วังชะโอน  |  |
| อำเภอปางศิลาทอง |  ปางตาไว  โพธิ์ทอง  หินดาต  |  |
| อำเภอพรานกระต่าย |  เขาคีริส  คลองพิไกร  คุยบ้านโอง  ถ้ำกระต่ายทอง  ท่าไม้  พรานกระต่าย  วังควง  วังตะแบก  หนองหัววัว  ห้วยยั้ง  |  |
| อำเภอเมืองกำแพงเพชร |  คณฑี  คลองแม่ลาย  ไตรตรึงษ์  ทรงธรรม  ท่าขุนราม  เทพนคร  ธำมรงค์  นครชุม  นาบ่อคำ  นิคมทุ่งโพธิ์ทะเล  ในเมือง  ลานดอกไม้  วังทอง  สระแก้ว  หนองปลิง  อ่างทอง  |  |
| อำเภอลานกระบือ |  จันทิมา  ช่องลม  โนนพลวง  บึงทับแรต  ประชาสุขสันต์  ลานกระบือ  หนองหลวง  |  |
| ด ค กองค์กรปกครองส่วนท้องถิ่นระดับล่างในจังหวัดกำแพงเพชร |
| --- | --- | --- |
| เทศบาลเมือง |  กำแพงเพชร  ปางมะค่า  หนองปลิง  |  |
| เทศบาลตำบล |  ขาณุวรลักษบุรี  เขาคีรีส  คลองขลุง  คลองพิไกร  คลองแม่ลาย  คลองลานพัฒนา  ช่องลม  ท่าพุทรา  ท่ามะเขือ  ทุ่งทราย  เทพนคร  ไทรงาม  นครชุม  นิคมทุ่งโพธิ์ทะเล  บ้านพราน  ประชาสุขสันต์  ปากดง  พรานกระต่าย  ระหาน  ลานกระบือ  วังยาง  สลกบาตร  |  |
| องค์การบริหารส่วนตำบล |  เกาะตาล  โกสัมพี  คณฑี  คลองขลุง  คลองน้ำไหล  คลองแม่ลาย  คลองสมบูรณ์  คุยบ้านโอง  โค้งไผ่  จันทิมา  ดอนแตง  ไตรตรึงษ์  ถาวรวัฒนา  ถ้ำกระต่ายทอง  ทรงธรรม  ท่าขุนราม  ท่าพุทรา  ท่ามะเขือ  ท่าไม้  ทุ่งทอง  เทพนิมิต  ไทรงาม  ธำมรงค์  นครชุม  นาบ่อคำ  โนนพลวง  บ่อถ้ำ  บึงทับแรต  บึงสามัคคี  ปางตาไว  ป่าพุทรา  โป่งน้ำร้อน  พานทอง  เพชรชมภู  โพธิ์ทอง  มหาชัย  แม่ลาด  ยางสูง  ลานกระบือ  ลานดอกไม้  ลานดอกไม้ตก  วังแขม  วังควง  วังชะพลู  วังชะโอน  วังตะแบก  วังทอง  วังไทร  วังบัว  วังหามแห  สระแก้ว  สลกบาตร  สักงาม  แสนตอ  หนองคล้า  หนองทอง  หนองแม่แตง  หนองไม้กอง  หนองหลวง  หนองหัววัว  ห้วยยั้ง  หัวถนน  หินดาต  อ่างทอง  |  |
วัดทุ่งสนุ่นรัตนาราม
โททตสึ นิ อียิปต์ คามิ

| --- | --- |
โททตสึ นิ อียิปต์ คามิ
とーとつにエジプト神 (Tōtotsu ni Ejiputo Kami)
ชื่อภาษาอังกฤษ: Oh, Suddenly Egyptian God
แนว: สุขนาฏกรรม
นวนิยาย
เขียนโดย: ยูกะ
สำนักพิมพ์: ฟรอนเทียร์เวิกส์
กลุ่มเป้าหมาย: หนังสือภาพ
วางจำหน่าย: 15 เมษายน พ.ศ. 2563
โอเอ็นเอ
กำกับโดย: คัตสึยะ คิกูจิ
เขียนบทโดย: ยูกะ
ดนตรีโดย: เคจิ อิไน
สตูดิโอ: ไต้ฝุ่นกราฟิกส์
ฉาย:  7 ธันวาคม พ.ศ. 2563  –  8 กุมภาพันธ์ พ.ศ. 2564
ความยาว: 6 นาที
ตอน: 10
อนิเมะโทรทัศน์
กำกับโดย: คัตสึยะ คิกูจิ
อำนวยการสร้างโดย: ทากาชิ ซูกาไร
เขียนบทโดย: ยูกะ
ดนตรีโดย: เคจิ อิไน
สตูดิโอ: ไต้ฝุ่นกราฟิกส์
เครือข่าย: Tokyo MX, DMM TV
ฉาย:  11 มกราคม พ.ศ. 2566  – ปัจจุบัน
โททตสึ นิ อียิปต์ คามิ  (ญี่ปุ่น: とーとつにエジプト神; โรมาจิ: Tōtotsu ni Ejiputo Kami; ทับศัพท์: โททตสึ นิ อิจิปปูโตะ; แปลว่า "เทพอียิปต์ฉับพลัน") เป็นซีรีส์ออริจินอลเน็ตแอนิเมชัน (โอเอ็นเอ) ญี่ปุ่น ผลิตโดยสตูดิโอไต้ฝุ่นกราฟิกส์ อนิเมะอิงจากประมวลเรื่องปรัมปราอียิปต์ ออกแบบตัวละครต้นฉบับโดยยูกะ ภาพวาดของยูกะเป็นที่นิยมในบริการเครือข่ายสังคมในประเทศญี่ปุ่นเพราะมีแบบตัวละครที่น่ารัก ยูกะยังวาดหนังสือภาพของเรื่องนี้และตีพิมพ์โดยสำนักพิมพ์ฟรอนเทียร์เวิกส์ อนิเมะฤดูกาลแรกออกอากาศตั้งแต่เดือนธันวาคม พ.ศ. 2563 ถึงกุมภาพันธ์ พ.ศ. 2564  ฤดูกาลที่ 2 เริ่มออกอากาศในเดือนมกราคม พ.ศ. 2566
แหล่งข้อมูลอื่น

เว็บไซต์ทางการ (ญี่ปุ่น)
ทวิตเตอร์ทางการ (ญี่ปุ่น)
โททตสึ นิ อียิปต์ คามิ (อนิเมะ) ที่เครือข่ายข่าวอนิเมะ
วัดเขาช่องพราน

| วัดเขาช่องพราน |
| --- | --- |
อุโบสถวัดเขาช่องพราน ผลงานออกแบบของภิญโญ สุวรรณคีรี

ที่ตั้ง: ตำบลเตาปูน อำเภอโพธาราม จังหวัดราชบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเขาช่องพราน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเตาปูน อำเภอโพธาราม จังหวัดราชบุรี
ประวัติ

ตามตำนาน เรื่อง เขาช่องพราน ที่เล่าสืบต่อกันมาว่าพระรามัญญาธิบดีที่ 2 อดีตเจ้าอาวาสวัดคงคาราม เป็นผู้พบเขาช่องพรานและถ้ำในบริเวณนี้หลายแห่ง เห็นเป็นทำเลดีจึงได้ชักชวนชาวมอญมาตั้งรกรากทำมาหากินในท้องถิ่นนี้ และสร้างวัดขึ้นติดกับเขาทางด้านใต้ ส่วนอีกเรื่องหนึ่งกล่าวว่า วัดเขาช่องพรานนั้น พระยาเทพอรชุน (ปั้น ปันยารชุน) ร่วมกับพระอาจารย์ศาลเจ้าอาวาส พร้อมกับครอบครัวชาวมอญร่วมกันสร้างขึ้นเมื่อ พ.ศ. 2409 และใน พ.ศ. 2457 พระบาทสมเด็จพระมงกุฏเกล้าเจ้าอยู่หัว ได้ทรงนำกองเสือป่าไปทำการซ้อมรบและเสด็จประทับแรมในบริเวณวัดเขาช่องพราน พระยาเทพอรชุน พระยาราชสงคราม และพระยาปรีชานุสาสน์ได้ตามเสด็จด้วยเมื่อเห็นสภาพของวัดและอุโบสถ ชำรุดทรุดโทรมมาก จึงได้ร่วมกันบูรณะซ่อมแซมจนเสร็จเรียบร้อยเมื่อ พ.ศ. 2460
อีกเรื่องเล่า สมเด็จพระเจ้าตากสินมหาราชได้รับสั่งให้พระยาอินทรอภัยยกกำลังไปตั้งรักษาหนองน้ำที่เขาช่องพรานเพื่อสกัดกั้นกองทัพพม่าที่มาใช้น้ำจากหนองน้ำแห่งนี้ เลี้ยงช้างเลี้ยงม้าของตนและใช้ช่องเขานี้เป็นทางลำเลียงเสบียงอาหารด้วย พระยาเทพประชุน ได้นำคนไปสร้างวัดนี้ เมื่อแล้วเสร็จได้ให้คนเหล่านั้นอาศัยบริเวณวัดต่อไป เพื่อช่วยปลูกข้าวถวายให้แก่พระภิกษุสามเณรที่จำพรรษาที่วัด โดยมอบเนื้อที่ทำนาให้ประมาณ 80 ไร่และเล่ากันต่อมาว่ามีคนอาศัยทำนาประมาณ 10 ครอบครัว วัดเริ่มสร้างเพียงศาลาและกุฎิหลังเล็ก ๆ มีพระประจำวัดค่อย ๆ เพิ่มจำนวนมากขึ้นตามลำดับ โดยมีพระครูรามัญดี (พระอาจารย์ศาล) เป็นเจ้าอาวาสรูปแรก
อาคารเสนาสนะและปูชนียวัตถุ

อาคารเสนาสนะและปูชนียวัตถุที่สำคัญ ได้แก่ อุโบสถหลังใหม่ทรงจัตุรมุข ซุ้มประตูหน้าต่างประดับลายปูนปั้น ถ้ำพระนอนมีพระพุทธรูปปางไสยาสน์ซึ่งเป็นพระนอนองค์ใหญ่มีความยาว 8 เมตร สูง 1 เมตร พบพระพุทธรูปหินทรายแดงปางต่าง ๆ พระแผงไม้แกะเป็นพระพิมพ์องค์เล็ก ๆ จำนวน 2 แผง ถ้ำนี้มีฝูงค้างคาวจำนวนนับร้อยล้านตัวที่บินออกจากถ้ำเป็นสายสีดำเคลื่อนไหวไปมา ในช่วงเวลาประมาณ 17.30 น. เจดีย์มอญเป็นเจดีย์ก่ออิฐถือปูนมีลวดลายปูนปั้นประดับ และบนยอดเขามีพระบรมธาตุบวรวิสุทธิเจดีย์ อุโบสถหลังนี้เป็นผลงานออกแบบโดยศิลปินแห่งชาติสาขาสถาปัตยกรรม ภิญโญ สุวรรณคีรี
ตำบลไทรงาม (อำเภอไทรงาม)

| ตำบลไทรงาม |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Sai Ngam
วัดป่าไทรงาม
ตำบลไทรงาม
พิกัด: 16°28′01.0″N 99°53′24.9″E﻿ / ﻿16.466944°N 99.890250°E﻿ / 16.466944; 99.890250
ประเทศ: ไทย
จังหวัด: กำแพงเพชร
อำเภอ: ไทรงาม
พื้นที่
 • ทั้งหมด: 77.96 ตร.กม. (30.10 ตร.ไมล์)
ประชากร (2566)
 • ทั้งหมด: 8,918 คน
 • ความหนาแน่น: 119.18 คน/ตร.กม. (308.7 คน/ตร.ไมล์)
รหัสไปรษณีย์ : 62150
รหัสภูมิศาสตร์: 620201
เว็บไซต์: www.saingam-sdm.go.th (ทต.ไทรงาม)  www.saosaingam.go.th (อบต.ไทรงาม)
 ส่วนหนึ่งของสารานุกรมประเทศไทย
ตำบลไทรงาม เป็นตำบลหนึ่งในอำเภอไทรงาม จังหวัดกำแพงเพชร มีประชากรทั้งหมด 8,918 คน เมื่อ พ.ศ. 2566 มีอาณาเขตติดต่อกับตำบลมหาชัยและตำบลหนองคล้าทางทิศตะวันตก ตำบลหนองไม้กองทางทิศตะวันออก ตำบลหนองแม่แตงทางทิศใต้ และตำบลช่องลมและตำบลโนนพลวง อำเภอลานกระบือทางทิศเหนือ อยู่ห่างจากเทศบาลเมืองกำแพงเพชร 40 กิโลเมตร ตำบลไทรงามแบ่งหน่วยการปกครองเป็นหมู่บ้าน 10 หมู่บ้าน โดยมีองค์กรปกครองส่วนท้องถิ่นที่ดูแลท้องที่ตำบล 2 แห่ง คือ เทศบาลตำบลไทรงาม และองค์การบริหารส่วนตำบลไทรงาม
เดิมพื้นที่ทั้งหมดของตำบลไทรงามเป็นส่วนหนึ่งของตำบลหนองคล้า อำเภอเมืองกำแพงเพชร ซึ่งตั้งอยู่ในเขตป่าเตรียมสงวนหนองคล้า–ดงฉัตร โดยใน พ.ศ. 2501 มีประชาชนกลุ่มหนึ่งจากตำบลทุ่งทราย อำเภอคลองขลุง และจากจังหวัดนครสวรรค์มาตั้งหลักแหล่งบริเวณหมู่ที่ 5 ในปัจจุบัน ต่อมาเกิดน้ำท่วม ประชาชนจึงย้ายไปตั้งรกรากที่หมู่บ้าน "หนองทราย" (หมู่ที่ 7 ในปัจจุบัน) ต่อมามีการเปลี่ยนชื่อหมู่บ้านเป็น "ไทรงาม" เนื่องจากชื่อเดิมไม่เป็นสิริมงคล ต่อมาเมื่อมีประชาชนอาศัยอยู่หนาแน่นมากขึ้น ทำให้ใน พ.ศ. 2512 จึงได้แยกการปกครองจากตำบลหนองคล้ามาตั้งเป็นตำบลใหม่ จากนั้นใน พ.ศ. 2523 ได้มีการจัดตั้งสุขาภิบาลไทรงาม และยกฐานเป็นเทศบาลตำบลใน พ.ศ. 2542
ตำบลไทรงามเป็นที่ตั้งของหน่วยงานราชการที่สำคัญ และเป็นศูนย์กลางทางเศรษฐกิจและการศึกษาของอำเภอ โดยมีโรงเรียนทั้งหมด 3 แห่ง ประชากรส่วนใหญ่นับถือพระพุทธศาสนานิกายเถรวาท มีศาสนสถาน 7 แห่ง โรงพยาบาล 1 แห่ง เส้นทางคมนาคมหลัก คือ ทางหลวงแผ่นดินหมายเลข 115 และทางหลวงชนบท กพ.3006 และด้านเศรษฐกิจ ประชากรส่วนใหญ่ประกอบอาชีพเกษตรกรรม
ตลาดสดเทศบาลตำบลไทรงาม
ที่ตั้งและอาณาเขต

ตำบลไทรงาม มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลช่องลมและตำบลโนนพลวง อำเภอลานกระบือ
ทิศตะวันออก ติดต่อกับตำบลหนองไม้กอง อำเภอไทรงาม
ทิศใต้ ติดต่อกับตำบลหนองแม่แตง อำเภอไทรงาม
ทิศตะวันตก ติดต่อกับตำบลหนองคล้าและตำบลมหาชัย อำเภอไทรงาม
ที่มาของชื่อตำบล

มีเรื่องเล่ากันต่อมาว่าคืนหนึ่งมีปรากฏการณ์ที่มหัศจรรย์เกิดขึ้นในเวลาพลบค่ำ คือเกิดดวงประทีปดวงใหญ่ลอยลงมากลางหนองทราย ซึ่งมีต้นไทรใหญ่ขึ้นอยู่ตรงกลางเป็นภาพที่งดงามมากจึงได้เรียกชื่อหมู่บ้านนี้ใหม่ว่า "บ้านไทรงาม" โดยมีเหตุผลว่าหากใช้ชื่อหนองทรายตามที่เรียกกันมา ฟังดูเป็นที่ลุ่มไม่เป็นมงคลและยังคล้ายกับบ้านทุ่งทรายอีกด้วย
ประวัติ

ตำบลไทรงามเดิมเป็นเขตป่าเตรียมสงวน เป็นหมู่บ้านหนึ่งที่ตั้งอยู่ในเขตตำบลหนองคล้า อำเภอพรานกระต่าย จังหวัดกำแพงเพชร ต่อมาในปี พ.ศ. 2484 ได้โอนพื้นที่ตำบลหนองคล้า มาขึ้นกับอำเภอเมืองกำแพงเพชร เนื่องจากสะดวกต่อการติดต่อราชการ ในปี พ.ศ. 2501 มีราษฏรกลุ่มหนึ่งจากบ้านทุ่งทราย และชาวนครสวรรค์ ประมาณ 12 ครอบครัว ได้สำรวจสภาพพื้นที่พบว่าเป็นที่ราบอุดมสมบูรณ์ เหมาะแก่การตั้งหลักแหล่งถิ่นฐาน จึงอพยพเข้ามาอยู่ในพื้นที่ ในปีต่อมาเกิดน้ำท่วมจึงอพยพไปอยู่ที่หนองทราย หรือบ้านไทรงามใต้ ตำบลไทรงามในปัจจุบัน
ต่อมามีจำนวนผู้อพยพครอบครัวมาอยู่อีก 23 ครอบครัวและเพิ่มขึ้นเรื่อย ๆ กระทั่งชุมชนหนาแน่นขึ้น ในปี พ.ศ. 2505 -2506 แกนนำที่เป็นผู้สำรวจพื้นที่ในคราวแรกได้ย้ายมาตั้งถิ่นฐานบ้านเรือนในพื้นที่บริเวณไทรงามเหนือ ซึ่งเป็นสถานที่ที่อพยพมาอยู่ในครั้งแรก และเป็นพื้นที่เขตเทศบาลในปัจจุบัน แต่เดิมพื้นที่อาณาบริเวณนี้เป็นเขตป่าเตรียมการสงวนตามมติคณะรัฐมนตรี ในปี พ.ศ. 2512 ได้มีการจัดตั้งตำบลไทรงามขึ้น โดยแยกออกจากตำบลหนองคล้า ต่อมาได้มีการจัดตั้งสุขาภิบาลไทรงาม ในท้องที่บางส่วนของตำบลไทรงาม และมีการจัดตั้งตำบลหนองไม้กอง โดยแยกออกจากตำบลไทรงาม ในปี พ.ศ. 2523
การปกครอง > หมู่บ้าน

พื้นที่ตำบลไทรงาม มีจำนวนประชากร 8,988 คน (เดือนธันวาคม 2563) เป็นตำบลที่มีจำนวนประชากรมากที่สุดในอำเภอไทรงาม และตำบลไทรงามแบ่งเขตการปกครองออกเป็น 10 หมู่บ้าน ดังนี้
หมู่ที่ 1 บ้านไทรงาม (บ้านปลวกดำ)
หมู่ที่ 2 บ้านเนินสำราญ
หมู่ที่ 3 บ้านไทรงาม
หมู่ที่ 4 บ้านไทรงาม
หมู่ที่ 5 บ้านไทรงาม
หมู่ที่ 6 บ้านหนองไม้แดง
หมู่ที่ 7 บ้านไทรงามใต้
หมู่ที่ 8 บ้านแก้วชัยมงคล
หมู่ที่ 9 บ้านถ้ำสะเดา
หมู่ที่ 10 บ้านดงเย็น
การปกครอง > ประชากร

| หมู่บ้าน | พ> ศ. 2564 | พ> ศ. 2563 | พ> ศ. 2562 | พ> ศ. 2561 | พ> ศ. 2560 | พ> ศ. 2559 | พ> ศ. 2558 | พ> ศ. 2557 | พ> ศ. 2556 |
| --- | --- | --- | --- | --- | --- | --- | --- | --- | --- |
| ไทรงาม (หมู่ที่ 4) | 1,911 | 1,944 | 1,930 | 1,945 | 1,980 | 2,022 | 2,032 | 2,012 | 2,015 |
| ไทรงาม (หมู่ที่ 1) | 1,547 | 1,562 | 1,592 | 1,606 | 1,609 | 1,624 | 1,611 | 1,611 | 1,605 |
| ไทรงาม (หมู่ที่ 3) | 1,124 | 1,125 | 1,133 | 1,145 | 1,147 | 1,128 | 1,123 | 1,122 | 1,110 |
| เนินสำราญ | 954 | 957 | 956 | 968 | 964 | 969 | 968 | 970 | 969 |
| ไทรงาม (หมู่ที่ 5) | 815 | 830 | 818 | 828 | 836 | 842 | 838 | 856 | 841 |
| ไทรงามใต้ | 759 | 759 | 766 | 773 | 780 | 799 | 810 | 802 | 806 |
| หนองไม้แดง | 696 | 692 | 695 | 693 | 691 | 688 | 685 | 684 | 672 |
| ถ้ำสะเดา | 404 | 400 | 393 | 400 | 393 | 396 | 395 | 392 | 391 |
| แก้วชัยมงคล | 390 | 397 | 398 | 410 | 410 | 392 | 393 | 400 | 385 |
| ดงเย็น | 278 | 281 | 287 | 286 | 282 | 288 | 283 | 274 | 276 |
| ทะเบียนบ้านกลาง | 45 | 41 | 323 | 322 | 317 | 316 | 334 | 326 | 330 |
| รวม | 8,923 | 8,988 | 9,291 | 9,376 | 9,409 | 9,464 | 9,472 | 9,449 | 9,400 |
โครงสร้างพื้นฐาน > การศึกษา

สถานศึกษาในเขตเทศบาลตำบลไทรงาม คือ
โรงเรียนอนุบาลไทรงาม
ศูนย์พัฒนาเด็กเล็กวัดเทพนิมิตมงคล (เทศบาลตำบลไทรงาม)
ห้องสมุดประชาชน 1 แห่ง
โครงสร้างพื้นฐาน > ศาสนสถาน

ศาสนสถานในเขตเทศบาลตำบลไทรงาม มีจำนวน 2 แห่ง คือ
วัดป่าไทรงาม
วัดเทพนิมิตมงคล (ไทรงามเหนือ)
วัดไทรงามใต้
โครงสร้างพื้นฐาน > สาธารณสุข

เทศบาลตำบลไทรงามมีบริการสาธารณสุข ดังนี้
โรงพยาบาลไทรงาม เป็นโรงพยาบาลในสังกัดกระทรวงสาธารณสุข มีขนาด 30 เตียง
คลินิกเอกชน จำนวน 4 แห่ง
ศูนย์บริการสาธารณสุข จำนวน 1 แห่ง (สำนักงานสาธารณสุขอำเภอไทรงาม)
แหล่งข้อมูลอื่น

เว็บไซต์เทศบาลตำบลไทรงาม
เว็บไซต์องค์การบริหารส่วนตำบลไทรงาม เก็บถาวร 2017-05-20 ที่ เวย์แบ็กแมชชีน
| ด ค กตำบลในจังหวัดกำแพงเพชร |
| --- | --- | --- |
| อำเภอโกสัมพีนคร |  โกสัมพี  เพชรชมภู  ลานดอกไม้ตก  |  |
| อำเภอขาณุวรลักษบุรี |  เกาะตาล  โค้งไผ่  ดอนแตง  บ่อถ้ำ  ปางมะค่า  ป่าพุทรา  ยางสูง  วังชะพลู  วังหามแห  สลกบาตร  แสนตอ  |  |
| อำเภอคลองขลุง |  คลองขลุง  คลองสมบูรณ์  ท่าพุทรา  ท่ามะเขือ  แม่ลาด  วังแขม  วังไทร  วังบัว  วังยาง  หัวถนน  |  |
| อำเภอคลองลาน |  คลองน้ำไหล  คลองลานพัฒนา  โป่งน้ำร้อน  สักงาม  |  |
| อำเภอทรายทองวัฒนา |  ถาวรวัฒนา  ทุ่งทราย  ทุ่งทอง  |  |
| อำเภอไทรงาม |  ไทรงาม  พานทอง  มหาชัย  หนองคล้า  หนองทอง  หนองแม่แตง  หนองไม้กอง  |  |
| อำเภอบึงสามัคคี |  เทพนิมิต  บึงสามัคคี  ระหาน  วังชะโอน  |  |
| อำเภอปางศิลาทอง |  ปางตาไว  โพธิ์ทอง  หินดาต  |  |
| อำเภอพรานกระต่าย |  เขาคีริส  คลองพิไกร  คุยบ้านโอง  ถ้ำกระต่ายทอง  ท่าไม้  พรานกระต่าย  วังควง  วังตะแบก  หนองหัววัว  ห้วยยั้ง  |  |
| อำเภอเมืองกำแพงเพชร |  คณฑี  คลองแม่ลาย  ไตรตรึงษ์  ทรงธรรม  ท่าขุนราม  เทพนคร  ธำมรงค์  นครชุม  นาบ่อคำ  นิคมทุ่งโพธิ์ทะเล  ในเมือง  ลานดอกไม้  วังทอง  สระแก้ว  หนองปลิง  อ่างทอง  |  |
| อำเภอลานกระบือ |  จันทิมา  ช่องลม  โนนพลวง  บึงทับแรต  ประชาสุขสันต์  ลานกระบือ  หนองหลวง  |  |
วัดเทพนิมิตมงคล (ไทรงามเหนือ)
วัดโคกมะม่วง (จังหวัดนราธิวาส)

| วัดโคกมะม่วง |
| --- | --- |

ที่ตั้ง: ตำบลพร่อน อำเภอตากใบ จังหวัดนราธิวาส
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโคกมะม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพร่อน อำเภอตากใบ จังหวัดนราธิวาส
วัดโคกมะม่วงตั้งวัดเมื่อ พ.ศ. 2381 ตรงกับรัชสมัยพระบาทสมเด็จพระนั่งเกล้าเจ้าอยู่หัว ได้รับพระราชทานวิสุงคามสีมาครั้งหลังเมื่อวันที่ 24 มกราคม พ.ศ. 2506 ในรัชกาลพระบาทสมเด็จพระจุลจอมเกล้าเจ้าอยู่หัว กรมศิลปากรประกาศขึ้นทะเบียนโบราณสถานในราชกิจจานุเบกษา เล่ม 119 ตอนพิเศษ 117ง หน้า 7 วันที่ 29 พฤศจิกายน พ.ศ. 2545
อาคารเสนาสนะต่าง ๆ ของวัดสร้างขึ้นในสมัยพระบาทสมเด็จพระจุลจอมเกล้าเจ้าอยู่หัวจนเรื่อยมาถึงปัจจุบัน มีอาคารที่สำคัญคือ หอไตรกลางน้ำซึ่งมีผังรูปสี่เหลี่ยมจัตุรัส ขนาดประมาณ 5.8 x 5.8 เมตร ฐานอาคารเป็นเสาไม้ตั้งอยู่บนตอม่อปูน ผนังตีฝาซ้อนเกล็ด  ด้านทิศตะวันตกมีประตูทางเข้า 1 ประตู โดยประตูนี้จะเชื่อมต่อกับสะพานไม้ที่เชื่อมระหว่างอาคารกับฝั่ง ส่วนหนังด้านที่เหลือเป็นช่องหน้าต่างด้านละหนึ่งบาน หลังคาเป็นทรงปั้นหยาซ้อนขึ้นไป 3 ชั้น มุงด้วยกระเบื้องดินเผา บริเวณเชิงชายประกับตกแต่งด้วยแผ่นสังกะสีฉลุลายเขียนสี ภายในหอไตรมีภาพจิตรกรรมบนฝ้าเพดานไม้เป็นรูปเจดีย์จุฬามณีบนพื้นสีเหลืองสด
อุโมงค์พระพุทธฉาย

| --- | --- |

th
ข้อมูลทั่วไป
สาย:      สายตะวันออก
ที่ตั้ง: ตำบลพระฉาย อำเภอเมืองสระบุรี จังหวัดสระบุรี
พิกัด: 14°24′40.59″N 101°0′32.78″E﻿ / ﻿14.4112750°N 101.0091056°E﻿ / 14.4112750; 101.0091056
สถานะ: เปิดให้บริการ
การดำเนินงาน
เริ่มสร้าง: 1 มิถุนายน พ.ศ. 2536
เปิด: 19 สิงหาคม พ.ศ. 2548
ผู้ดำเนินงาน: การรถไฟแห่งประเทศไทย
ลักษณะ: คอนกรีตเสริมเหล็ก
ข้อมูลทางเทคนิค
วิศวกรออกแบบ: เอมีล ไอเซินโฮเฟอร์
ความยาว: 1,197 เมตร (0.744 ไมล์)
จำนวนทางรถไฟ: 1
ช่วงกว้างราง: 1,000 mm (3 ft 3 3⁄8 in) มีเตอร์เกจ
ระยะห่างอุโมงค์: 5.50 เมตร (18.0 ฟุต)
ความกว้าง: 7 เมตร (23 ฟุต)
อุโมงค์พระพุทธฉาย เป็นอุโมงค์ทางรถไฟลอด 1 ใน 8 แห่งของประเทศไทย และเป็นอุโมงค์เพียงแห่งเดียวในเส้นทางรถไฟสายชายฝั่งทะเลตะวันออก มีความยาวรองจากอุโมงค์ขุนตานเพียงแห่งเดียว  ตัวอุโมงค์ยาว 1,197 เมตร ภายในเป็นผนังคอนกรีต รูปแบบก่อสร้างเป็นรูปเกือกม้า กว้าง 7 เมตร สูง 5.5 เมตร ใช้หมอนคอนกรีตและรางเชื่อม 100 ปอนด์ ตั้งอยู่ระหว่างสถานีรถไฟบุใหญ่ กับสถานีรถไฟวิหารแดง ในเขตตำบลพระฉาย อำเภอเมืองสระบุรี จังหวัดสระบุรี
การก่อสร้าง

อุโมงค์พระพุทธฉาย เริ่มก่อสร้างเมื่อวันที่ 1 มิถุนายน พ.ศ. 2536 แล้วเสร็จเมื่อวันที่ 15 พฤศจิกายน พ.ศ. 2537 ด้วยงบประมาณ 127.5 ล้านบาท เปิดใช้อย่างเป็นทางการในวันที่ 19 สิงหาคม พ.ศ. 2538 นับเป็นอุโมงค์รถไฟลอดฝีมือคนไทยที่ยาวที่สุด
วันที่ 17 พฤษภาคม พ.ศ. 2560 การรถไฟแห่งประเทศไทยได้ว่าจ้างให้บริษัท ไร้ท์ทันเน็ลลิ่ง จำกัด ดำเนินโครงการงานก่อสร้างอุโมงค์รถไฟทางคู่ "อุโมงค์พระพุทธฉายแห่งที่สอง" (ฉะเชิงเทรา-คลองสิบเก้า-แก่งคอย สัญญาที่ 2 ช่วงอุโมงค์พระพุทธฉาย) โดยเทคนิค New Austrian tunneling method (NATM)
แหล่งข้อมูลอื่น

| ด ค กอุโมงค์รถไฟในประเทศไทย |
| --- | --- |
สายเหนือ:  ปางตูบขอบ  เขาพลึง  ห้วยแม่ลาน  ขุนตาน 
สายใต้:  บ่อฝ้าย (หัวหิน)  ช่องเขา 
สายตะวันออก:  พระพุทธฉาย 
สายตะวันออกเฉียงเหนือ:  เขาพังเหย  ผาเสด็จ  หินลับ  คลองขนานจิตร 
  หมวดหมู่
วัดหัวคู้

| วัดหัวคู้ |
| --- | --- |


ชื่อสามัญ: วัดหัวคู้, วัดคู้, วัดศีรษะคู้, วัดคู้วราราม, วัดหัวคู้วราราม
ที่ตั้ง: เลขที่ 36 หมู่ที่ 1 ซอยจรเข้น้อย ซอย 3 ทางหลวงชนบท สป.2001 ตำบลศีรษะจรเข้น้อย อำเภอบางเสาธง จังหวัดสมุทรปราการ 10570
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหัวคู้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านวัดหัวคู้ ตำบลศีรษะจรเข้น้อย อำเภอบางเสาธง จังหวัดสมุทรปราการ ที่ดินตั้งวัดมีเนื้อที่ 23 ไร่ 1 งาน 56 ตารางวา พื้นที่ตั้งวัดเป็นที่ราบลุ่ม มีลักษณะเป็นรูปสามเหลี่ยมอยู่ตรงสามแยกคลองหนองงูเห่ากับคลองจรเข้น้อย
ประวัติ

เชื่อกันว่าสมเด็จพระเจ้าตากสินมหาราชได้ยกพลมาตั้งกองทัพที่วัดหัวคุ้งหรือวัดหัวคู้ในปัจจุบัน ปัจจุบันมีการสร้างตำหนักไว้กราบไหว้บูชา
วัดหัวคู้สร้างเมื่อประมาณ พ.ศ. 2409 ชาวบ้านเรียกว่า วัดคู้ หรือ วัดศีรษะคู้ ได้รับการบูรณะตั้งแต่ พ.ศ. 2520 เป็นต้นมา ในยุคของเจ้าอาวาสนามว่า พระครูไพศาลพัฒนโสภณ และวัดได้ใช้นามใหม่เป็น วัดคู้วราราม เมื่อ พ.ศ. 2522 ได้รับพระราชทานวิสุงคามสีมาครั้งแรกเมื่อ พ.ศ. 2442 ได้รับครั้งหลังเมื่อวันที่ 14 สิงหาคม พ.ศ. 2485
ในด้านการศึกษา ได้เปิดสอนพระปริยัติธรรมมาตั้งแต่ พ.ศ. 2476 ได้เปิดสอนพระปริยัติธรรมมาตั้งแต่ พ.ศ. 2537 ศูนย์เด็กก่อนเกณฑ์สร้างเมื่อ พ.ศ. 2525 สร้างห้องสมุดโรงเรียนวัดหัวคู้ สถานีอนามัยวัดหัวคู้ ศูนย์พระพุทธศาสนาวันอาทิตย์ตั้งเมื่อ พ.ศ. 2534 ศูนย์พุทธมามกะตั้งเมื่อ พ.ศ. 2541
อาคารเสนาสนะ

อุโบสถหลังเก่ากว้าง 8 เมตร ยาว 30 เมตร สร้างเมื่อ พ.ศ. 2485 วิหารของหลวงพ่อเขียว ภายในประดิษฐานหลวงพ่อเขียวสุขพุทโธภควา หน้าตักกว้าง 9.19 เมตร สูง 13 เมตร ได้รับการบูรณปฏิสังขรณ์เมื่อ พ.ศ. 2520 อุโบสถหลังใหม่กว้าง 10 เมตร ยาว 28 เมตร สร้างเมื่อ พ.ศ. 2536 แล้วเสร็จเมื่อ พ.ศ. 2539 เจดีย์สร้างเมื่อ พ.ศ. 2536 อาคารเสนาสนะอื่น ๆ ได้แก่ ศาลาฟังธรรม ฌาปนสถาน ศาลาบำเพ็ญกุศลศพ 3 หลัง
ประเพณี

วัดหัวคู้มีการจัดงานประเพณี ได้แก่ ประเพณีห่มผ้าหลวงพ่อเขียวซึ่งจะจัดขึ้นเป็นประจำทุกปีในช่วงวันมาฆบูชา
ฆราวาสธรรม 4

ฆราวาสธรรม ประกอบด้วย 2 คำ "ฆราวาส" แปลว่า ผู้ดำเนินชีวิตในทางโลก, ผู้ครองเรือน และ "ธรรม" แปลว่า ความถูกต้อง, ความดีงาม, นิสัยที่ดีงาม, คุณสมบัติ, ข้อปฏิบัติ
ฆราวาสธรรม แปลว่า คุณสมบัติของผู้ประสบความสำเร็จในการดำเนินชีวิตทางโลก ประกอบด้วยธรรมะ 4 ประการ คือ
สัจจะ แปลว่า จริง ตรง แท้ มีความซื่อสัตย์เป็นพื้นฐาน เป็นคนจริงต่อความเป็นมนุษย์ของตน
ทมะ แปลว่า ฝึกตน ข่มจิต และรักษาใจ บังคับตัวเองเพื่อลดและละกิเลส และรักษาสัจจะ
ขันติ แปลว่า อดทน ไม่ใช่เราเพียงแต่อดทนกับคำพูดหรือการกระทำของผู้อื่นที่เราไม่พอใจ แต่หมายถึงการอดทนอดกลั้นต่อการบีบบังคับของกิเลส
จาคะ แปลว่า เสียสละ บริจาคสิ่งที่ไม่ควรมีอยู่ในตน โดยเฉพาะกิเลสเพราะนั้นคือสิ่งที่ไม่ควรมีอยู่กับตน ละนิสัยไม่ดีต่างๆ
ความสำคัญของหลักธรรม 4 ประการ ที่มีต่อการสร้างตัวนี้ พระพุทธองค์ถึงกับท้าให้ไปถามผู้รู้ท่านอื่นๆ ว่า
มีสิ่งใดในโลกนี้ที่สร้างเกียรติยศ และความเคารพจากผู้อื่น ให้คนเราได้เท่ากับการมี "สัจจะ" หรือไม่
มีสิ่งใดในโลกนี้ที่สร้างปัญญาให้คนเราได้เท่ากับการมี "ทมะ" หรือไม่
มีสิ่งใดในโลกนี้ที่สร้างทรัพย์สมบัติให้คนเราได้เท่ากับการมี "ขันติ" หรือไม่
มีสิ่งใดในโลกนี้ที่สร้างหมู่มิตรให้คนเราได้เท่ากับการมี "จาคะ" หรือไม่
การที่พระพุทธองค์ทรงท้าให้ไปถามผู้รู้อื่นๆ อย่างนี้ก็หมายความว่า ไม่มีธรรมะใดๆ ที่จะใช้สร้างตัวให้ประสบความสำเร็จได้ยิ่งกว่าการสร้างสัจจะ ทมะ ขันติ จาคะให้เกิดขึ้นในตนอีกแล้ว หรืออีกนัยหนึ่งก็คือ คนที่จะยืนหยัดผ่านอุปสรรคต่างๆ ในโลกนี้ไปจนกระทั่งพบความสำเร็จได้นั้น เขาต้องสร้าง "ฆราวาสธรรม" ให้เป็นคุณสมบัติขั้นพื้นฐานประจำตนก่อนนั่นเอง
เพราะฉะนั้น ความหมายที่แท้จริงของ ฆราวาสธรรม คือ คุณสมบัติของผู้ที่สามารถสร้างเกียรติยศ สร้างปัญญา สร้างทรัพย์สมบัติ และสร้างหมู่ญาติมิตรให้เกิดขึ้นได้สำเร็จด้วยกำลังความเพียรของตน